**Bengt** «**Fisken**» **Ohlson** (født 10. mars 1943) er en svensk tidligere ishockeyspiller og -trener. Han har blant annet vært hovedtrener for Norges herrelandslag i ishockey.

Spillerkarriere
---------------

Som aktiv spiller på 1960-tallet spilte Ohlson forward for klubber som Häradsbygdens SS og Falu IF på nivå to i Sverige.

Trenerkarriere
--------------

Ohlson var hovedtrener for Sveriges herrelandslag i 1981, og tok da sølv i A-VM på hjemmebane. Han valgte deretter å gå av som hovedtrener, men var senere andretrener i fire sesonger. Han var hovedtrener for Sveits fra 1983 til 1985, og på klubbnivå har han trent Fribourg og Leksand.

Bengt Ohlson overtok som sjef for det norske ishockeylandslaget i 1991. Han fikk tittelen «sportsdirektør», og fikk også ansvarsområder utover A-landslaget.

Ohlson fikk to seiere med Norge under Albertville-OL, og endte på en niendeplass av tolv lag. Seieren over Italia var faktisk Norges første i ishockey under OL siden 1972. I Ishockey-VM 1992 åpnet Norge med fire strake tap, men Ohlson og landslaget beholdt plassen i A-gruppen etter å ha slått Frankrike 1-0 i siste kamp.

Ishockey-VM 1993 ble også en skuffelse, og Norge var lenge på vei mot nedrykk til B-puljen. En 5-2-seier over et antatt sterkere Sveits i siste kamp førte imidlertid til at sveitserne rykket ned og Norge beholdt plassen.

Det norske landslaget spilte svakt under Lillehammer-OL. Norge kom på sisteplass i pulja, og kom nest sist i turneringen. Under den siste gruppespillskampen mot Østerrike viste en norsk tilskuer sin misnøye mot Ohlson ved å kaste en diger fisk ut på isen.

Kallenavn
---------

Ohlsons far drev Leksands eneste fiskeforretning i 40 år, og Bengt Ohlson fikk derfor kallenavnet «fisken» allerede fra førsteklasse på skolen. Etter VM-sølvet med Sverige fikk han på folkemunne kallenavnet «silverfisken» (Strømsild, også kalt sølvfisk), mens han etter svake resultater i Izvestijaturneringen i 1980 ble omtalt som «torsken».

Referanser
----------

1. 1 2  «Bengt Ohlson». eliteprospects.com. Besøkt 9. februar 2014.
2. 1 2  Hansen, Espen. «'Fisken' på kroken». *Aftenposten* 2. mai 1991.
3. 1 2  «Ishockey-trener: Fisken forbundets beste fangst?». *NTBtekst* 14. mai 1991.
4. ↑  «Skadeskutt norsk lag bedre enn Sveits». *NTBtekst* 21. februar 1992.
5. ↑  «Jubel i hockey-leiren over fortsatt A-status». *NTBtekst* 5. mai 1992.
6. ↑  Dehlin, Håkon. «En hockeyseier verdt millioner». *Aftenposten* 2. mai 1993.
7. ↑  Skjervum, Eivind. «Morsomme, ville eller livsfarlige». *Dagbladet* 14. mars 2008.
8. ↑  «Förbundskapternas historia». *Hockey* nr. 3-4, 1995, side 35.

Eksterne lenker
---------------

* (en) Bengt Ohlson – Olympedia Rediger på Wikidata

* (en) Bengt Ohlson – Eliteprospects.com Rediger på Wikidata

| * v
* d
* r
De olympiske ringer Norges herrelandslag i ishockey under Vinter-OL 1992 |
| --- |
| Målvakter | 
* Steve Allman
* Jim Marthinsen
* Rob Schistad

 |
| Backer | 
* Morgan Andersen
* Jan-Roar Fagerli
* Martin Friis
* Tommy Jakobsen
* Jon Magne Karlstad
* Petter Salsten
* Kim Søgaard

 |
| Løpere | 
* Arne Billkvam
* Ole Eskild Dahlstrøm
* Jarle Friis
* Rune Gulliksen
* Carl Gunnar Gundersen
* Geir Hoff
* Tom Johansen
* Erik Kristiansen
* Ørjan Løvdal
* Øystein Olsen
* Eirik Paulsen
* Marius Rath
* Petter Thoresen

 |
| Trenere | Landslagstrener: Sveriges flagg Bengt Ohlson |


| * v
* d
* r
De olympiske ringer Norges herrelandslag i ishockey under Vinter-OL 1994 |
| --- |
| Målvakter | 
* Jim Marthinsen
* Robert Schistad

 | Norges flagg |
| Backer | 
* Cato Tom Andersen
* Morgan Andersen
* Svenn Erik Bjørnstad
* Jan-Roar Fagerli
* Tommy Jakobsen
* Svein Enok Nørstebø
* Petter Salsten

 |
| Løpere | 
* Lars Håkon Andersen
* Vegar Barlie
* Arne Billkvam
* Ole Eskild Dahlstrøm
* Morten Finstad
* Geir Hoff
* Roy Johansen
* Tom Johansen
* Espen Knutsen
* Erik Kristiansen
* Trond Magnussen
* Marius Rath
* Petter Thoresen

 |
| Trenere | 
* Landslagstrener: Sveriges flagg Bengt Ohlson

 |